Põhjamaade Ministrite Nõukogu

Põhjamaade Ministrite Nõukogu (lühend PMN; taani keeles Nordisk Ministerråd (lühend NMR), norra keeles Nordisk ministerråd, rootsi keeles Nordiska ministerrådet, soome keeles Pohjoismaiden ministerineuvosto, islandi keeles Norræna ráðherranefndin) on Põhjamaade valitsuste koostööorgan, üks Põhjamaade ametliku koostöö põhiorganeid parlamentidevahelise organi Põhjamaade Nõukogu kõrval. See asutati 1971. Põhjamaade Ministrite Nõukogu hõlmab Taani, Soome, Islandi, Norra ja Rootsi ning autonoomsete territooriumide Fääri saarte, Gröönimaa ja Ahvenamaa valitsused. Kuigi ametlikult vastutavad töö eest Põhjamaade Ministrite Nõukogus riikide valitsusjuhid, on see delegeeritud Põhjamaade koostöö ministritele ja Põhjamaade Koostöökomiteele. Põhjamaade Ministrite Nõukogu esimehe ametikoht roteerub viie riigi vahel aasta kaupa. Organi töökeeled on taani keel, norra keel ja rootsi keel. Peakorter on Kopenhaagen. Põhjamaade Ministrite Nõukogu peasekretär on alates 18. märtsist 2019 Paula Lehtomäki (Soome). Aastal 2011 on PMN-i eesistujariik Soome. Peale valitsusjuhtide ja Põhjamaade koostöö ministrite kuuluvad Põhjamaade Ministrite Nõukokku valdkonnaministrite nõukogud. Taani eesistumise ajal 2005 otsustati nende arvu kärpida 17-lt 10-le. On olemas järgmiste valdkondade ministrite nõukogud: tööturu- ja töökeskkonnapoliitika tööndus-, energia- ja regionaalpoliitika kalandus, põllundus ja metsandus ning toiduained kultuurikoostöö võrdõiguslikkuse küsimused seadusandlusküsimused keskkonnakaitse küsimused sotsiaal- ja tervishoiupoliitika haridus ja teadus majandus- ja finantspoliitika 2005. aastal kaotati järgmiste valdkondade ministrite nõukogud: energiapoliitika võitlus narkootikumidega infotehnoloogia tarbijakaitsepoliitika transpordipoliitika regionaalpoliitika ehitus- ja eluasemepoliitika Põhjamaade peaministrid, välisministrid ja kaitseministrid kohtuvad regulaarselt, sealhulgas enne Euroopa Liidu vastavate ministrite kohtumisi. PMN-i sekretariaat asub Kopenhaagenis. Seal on umbes 100 ametnikku, keda juhib peasekretär. Põhjamaade Ministrite Nõukogu kulud jaotatakse Põhjamaade vahel proportsionaalselt rahvamajanduse kogutoodanguga. Aastal 2006 oli eelarve suurus umbes 816 miljonit Taani krooni, mis moodustab umbes 33 Taani krooni Põhjamaade elaniku kohta. 1972–1973 Gudmund Saxrud (Norra) 1973–1978 Olli Bergman (Soome) 1978–1982 Hans Kühne (Taani) 1982–1985 Ragnar Sohlman (Rootsi) 1985–1992 Fridtjov Clemet (Norra) 1992–1996 Pär Stenbäck (Soome) 1996–2002 Søren Christensen (Taani) 2003–2006 Per Unckel (Rootsi) 2007–2013 Halldór Ásgrímsson (Island) 2013–2019 Dagfinn Høybråten (Norra) 2019– Paula Lehtomäki (Soome) Põhjamaade Ministrite Nõukogu finantseerib täielikult või osaliselt mitut asutust, fondi, bürood ja infoteenistust: Põhjamaade Energiauuringute Keskus Nordregio NordForsk Nordisk InnovationsCenter (moodustati Põhjamaade Tööstusfondi ja NordTesti liitmisel) Põhjamaade Odontoloogiliste Materjalide Instituut Põhjamaade Ajakirjanike Keskus Põhjamaade Kunstnike Keskus Põhjamaade Pimekurtide Personali Väljaõppekeskus Põhjamaade Geenipank Põhjamaade Rahvaterviseteaduse Kõrgkool Põhjamaade Soouuringute Instituut Põhjamaade Töökeskkonnaalase Täiendõppe Asutus Põhjamaade Alkoholi ja Narkootikumide Uurimiskeskus Nordisk Projekteksportfond Põhjamaade Koostööorgan Erivajadustega Inimeste Küsimustes Põhjamaade koolitusprogramm sotsiaalteenuste arendamiseks Põhjamaade Meedia- ja Kommunikatsiooniuuringute Teabekeskus Põhjamaade Kaasaegse Kunsti Instituut Põhjamaade Lavakunsti Keskus Põhjamaade Teoreetilise Füüsika Instituut Põhjamaade Vulkanoloogiainstituut Põhjala Maja Reykjavíkis Põhjala Maja Fääri saartel Põhjala Instituut Soomes Põhjala Instituut Gröönimaal Põhjala Instituut Ahvenamaal Põhjamaade Kultuurifond Põhjamaade Filmi- ja Televisioonifond Nordplus Stipendiumiprogrammer Eestis, Lätis, Leedus ja Loode-Venemaal Põhjamaade Ministrite Nõukogul on infobürood Põhjamaades ning Baltimaades (sealhulgas Põhjamaade Ministrite Nõukogu esindus Eestis), Peterburis ja Lõuna-Schleswigis (Põhjamaade Infobüroo Lõuna-Jüütimaal). Põhjamaade Ministrite Nõukogul on ka infoteenistus Hallo Norden. Põhjamaade Ministrite Nõukogu esindus Eestis Põhjamaade passiliit Põhjala Ühing Põhjamaade Atlandi-koostöö Nordjobb Uus Põhjala Toit Põhja- ja Baltimaade kultuuri mobiilsusprogramm Sleipniri stipendium Põhjamaade Tippteaduse Algatus Põhjamaade Kompetentsikeskused Põhjamaade Suveülikool Põhjamaade energiapoliitika tegevuskava 2010–2013 Põhjamaade keskkonnakoostöö tegevuskava Põhjamaade põllumajandusteaduse koostöökeskus NordVind Põhjamaade Bioeetika Komitee Põhjamaade Laste ja Noorte Komitee Põhjamaade Metsauuringute Koostöökomitee Põhjamaade Aafrika Instituut Põhjamaade Aasia-uuringute Instituut Põhjamaade Ministrite Nõukogu